בס''ד

# **סקירה לתכנית 10 שנות לימוד בחומש ופרשת שבוע**

## מטרות בלמידה:

1)הכרת הדינים העיקריים הנלמדים מפשוטו של מקרא.

2) הכרת הסיפור המקראי.

3) יכולת התלמיד להבנת פשוטו של מקרא.

4) לימוד פרוש רש''י הקשור לפשט המקרא.

בשלב זה של הלימוד ל 10 שנות לימוד איננו דורשים מהתלמיד לעיין במקראות או להבין את דברי הפרשנים שאינם פשט ממש. באופן כללי השאלות הן מפשט הכתובים ממש. מיעוט מהשאלות הן מפרוש רש''י בפשט. כיוון שישנה בחירה גדולה בשאלות (2 מתוך 3 לפרשה) גם מי שלמד רק את פשט הפרשה כמובן בהסברת הדינים על פי הכרעת חז''ל יעבור בהצלחה את המבחן.

המבחן הינו על פרשיות נבחרות מכל חומש: [א] מחומש בראשית- פרשת בראשית [ב] מחומש שמות- פרשת משפטים. [ג] מחומש ויקרא- פרשת קדושים. [ד] מחומש במדבר- פרשת בהעלותך. [ה] מחומש דברים- פרשת שופטים. הפרשיות נבחרו מפני שיש בהם פרטים רבים וכן יש בהם נושאים רבים המעניינים את הנערים, התקווה היא שמתוך לימוד 5 פרשיות אלו הנער יקבל את הכלים ללמוד ולהבין את פרשת השבוע מידי שבת בשבתו.

באתר ישנו מאגר שאלות+תשובות הכולל בתוכו את כל השאלות במבחנים (המבחן מופיע ב3 נוסחים שונים) וכן שאלות רבות נוספות סכ''ה 75 שאלות כ15 שאלות לפרשה. מומלץ ללמוד את הפרשות בצמוד למאגר השאלות שמסודר לפי סדר הפסוקים בפרשה.

כמו כן ישנו באתר את מאגר השאלות ללא התשובות ועם שורות ריקות לתרגול התלמידים, בנוסף בצמוד לכל שאלה מופיע המקור לתשובה כדי לסייע לתלמיד בהכנת התשובות לשאלות במאגר ולהכינו למבחן.

להלן מבנה המבחן:

**על כל פרשה ישנם 3 שאלות. יש לענות על 2 מתוך 3 השאלות.2 שאלות\* 5 פרשיות = 10 שאלות\* 10 נקודות לשאלה סכ''ה 100 נקודות.**

באתר מופיע מבחן דגם הדומה בצורתו בדיוק למבחני המקור.

**תכנון למידה:**

**לימוד 5 הפרשיות בצמוד לשאלות במאגר+ מבחן דגם 30-35 שיעורים.**

**3 שיעורים שבועיים**